stanford-oval/wikipedia huggingface dataset:
הוועדה לפשעים פיננסיים כלכליים (ניגריה)
היסטוריה

הארגון הוקם בשנת 2003, לאחר ש-FATF - כוח המשימה הפיננסי הבינלאומי למלחמה בהלבנות הון הודיע שניגריה היא אחת מ-23 המדינות שאינן משתפות פעולה במאבק בהלבנות הון.
כאשר עמד נוּהוּ ריבּאדוּ בראש הארגון הוא עסק בביעור השחיתות הציבורית וקידם חקירת בכירי ממשל ניגריים שנחשדו במעורבות בנטילת שוחד ופשעי הונאה כלכלית. ב-2005 הוועדה פעלה באופן אינטנסיבי כנגד בכירים בממשל הניגרי ועצרה בין השאר גם את דיאפרייה אלאמיסייגה, מושל מדינת באיילסה בניגריה, שהואשם בשחיתות ונעצר לאחר שכיהן בתפקיד המושל משנת 1999. בספטמבר 2006 הוועדה חקרה 31 מתוך 36 מושלי המדינות הפדרליות של ניגריה. באפריל 2008 הוועדה חקרה את בתו של נשיא ניגריה לשעבר, הסנאטורית ליאבו אובסאניו בלו, בחשד שנטלה 100 מיליון נאירות (10,000 דולרים אמריקניים) שנגנבו ממשרד הבריאות. שרת הבריאות וסגנה, הועמדו למשפט ב-2010 על גנבה מתקציב המשרד במהלך שנת 2009, גנבה שמוערכת בסכום של 30 מיליון נאירות שהם 30,000 דולרים.
ב-6 ביוני 2008 מונתה פארידה מְזאמבר ואזירי לראש הוועדה, כאשר ב-6 באוגוסט אותה שנה, נוהו ריבאדו פוטר מתפקיד עוזר מפכ"ל לסגן נציב משטרת ניגריה. פארידה ואזירי הובילה מהלך אינטנסיבי דומה לקודמה בתפקיד. ומאז 2008 מתפרסמת רשימת האנשים המבוקשים ביותר בידי הוועדה.
ראשי הוועדה למלחמה בפשעים כלכליים ופיננסיים

מר נוּהוּ ריבּאדוּ (2003 – 2008)
פארידה מְזאמבר ואזירי (2008–2011)
איברהים לאמורד (2012)
איברהים מאגו
לקריאה נוספת

מקמאפיה - פשע ללא גבולות, מאת מישה גלני. הוצאת ידיעות ספרים, 2009
הערות שוליים

↑  הוועדה הוקמה על סמך חוק ייסוד הוועדה לפשעים פיננסיים משנת 2004.
↑  הרשימה מתפרסמת באתר האינטרנט הרשמי ומתעדכנת מעת לעת
| --- | --- |
בקרת זהויות :  NLI: 987007340458805171  LCCN: no2009186107  NKC: ko2015875431  VIAF: 167708816   WorldCat (עם VIAF): 167708816
המפלגה הקומוניסטית של פולין

ערך זה עוסק במפלגה שפעלה בין שתי מלחמות העולם. אם התכוונתם למפלגה מאוחרת יותר, ראו .
| --- | --- |

 מדינה:  פולין
 תקופת הפעילות:  1918–1938 (כ־20 שנה)
 אידאולוגיות:  קומוניזם, מרקסיזם-לניניזם
 מיקום במפה הפוליטית:  שמאל קומוניסטי
 
המפלגה הקומוניסטית של פולין (פולנית: Komunistyczna Partia Polski - KPP) הוא שמה של מפלגה קומוניסטית שפעלה בפולין בין השנים 1918–1938. שימשה לעיתים כסוכנת של ברית המועצות בפולין.
שלב ההקמה וההתגבשות (1918 - 1921)

המפלגה קמה כתוצאה מאיחודן של שתי מפלגות. המפלגה הסוציאל-דמוקרטית של ממלכת פולין וליטא (SDKPiL), והמפלגה הסוציאל-דמוקרטית-שמאל הפולנית (PPS-Lewica), נתמזגו למפלגת הפועלים הקומוניסטית של פולין (KPRP). האחרונה, בעלת המצע הריאקציונרי, הייתה בלתי חוקית מיום היווסדה ועד יום פירוקה. בתחילה זכתה המפלגה לתמיכה ניכרת, אולם תמיכה זו הועמה בעקבות רגשות לאומיים ובעקבות אי חוקיותה. מתוך שהתנגדה ללאומיות הפולנית, התנגדה גם למלחמה עם רוסיה. התנגדותה של המפלגה למלחמה נתפסה בעיני רבים כבוגדנות.
השנים השקטות (1921- 1926)

בין השנים 1921 ו-1926, ניצלה המפלגה את החופש הפוליטי היחסי, התבססה והרחיבה את פעילותה. בין השאר, הצטרפו אליה פעילים ממפלגות הבונד ופועלי ציון. כמו כן, זכתה לחיזוק מצד המפלגה הקומוניסטית במזרח אוקראינה (KPZU). בבחירות של שנת 1922 זכתה המפלגה ב-1.4% מהקולות, שהקנו לה שני מושבים בסיים.
חרף השקט החיצוני היחסי, אופיינה התקופה בקרבות פנים מפלגתיים, בין המבקשים בולשביזציה־סטליניזציה של המפלגה (ה"שמאל" הפנימי), לבין מתנגדיהם (ה"ימין" הפנימי). בקונגרס השלישי של המפלגה אשר נערך בשנת 1925, שונה שמה למפלגה הקומוניסטית של פולין.
שנות הבידוד והרדיפה (1926 - 1938)

אנשי המפלגה סייעו להצלחתה של הפיכת מאי 1926. בעקבות זאת, הואשמה המפלגה על ידי הסובייטים בכך, שלא השכילה לצפות את סכנתה של הממשלה החדשה בהנהגתו של יוזף פילסודסקי לברית המועצות. חברים במפלגה היו מקורבנות הטיהורים הגדולים. מאידך, נרדפו אנשי המפלגה על ידי הממשל הפולני. הרדיפות משני הצדדים הגיעו עד כדי מאסר ואף רצח. לבסוף פורקה המפלגה על ידי הסובייטים במסגרת הטיהורים הגדולים ורוב ראשי הוצאו להורג. בשנת 1956 בוועידת המפלגות הקומוניסטיות הוחלט שהחלטה על פירוק המפלגה היה שגוי ולא מבוסס.
מצע ומטרה

מטרתה האסטרטגית של המפלגה, הייתה מהפכה סוציאליסטית. מטרתה הטקטית, אם כי לא על דעת כל חבריה, הייתה חבירה לברית המועצות עד כדי התמזגות פולין בה כאחת הרפובליקות הסובייטיות.
חברים

בין החברים הבולטים במפלגה ניתן למנות את הבאים: אדווארד אוחאב, איזאק דויטשר (מוצא יהודי), אלכסנדר זבדסקי, בולסלב ביירוט, ולדיסלב גומולקה, יוליאן לשצ'ינסקי (ראש המפלגה משנת 1929 ועד 1937 כאשר הוצא להורג), יעקוב ברמן (מוצא יהודי), לאון פסטרנק (מוצא יהודי), מריאן ספיחלסקי, סטניסווב מאזור, שמעון דובז'ינסקי (מוצא יהודי), יוליאן מרחלבסקי.
הערות שוליים

↑  רשימת חברים
| --- | --- |
בקרת זהויות :  NLI: 987007263807205171  BnF: cb13328974g (data)  ISNI: 0000 0001 1011 1036  LCCN: n50062257  NKC: ko2005227614  SUDOC: 03567816X  VIAF: 305132199   WorldCat (עם VIAF): 305132199 
ערך זה הוא קצרמרבנושא מפלגות ובנושא פולין. אתם מוזמנים לתרום לוויקיפדיה ו.
הליגה הסקוטית הראשונה

| --- | --- |

 תחום:  כדורגל
 ארגון:  SPFL
 מדינות:  סקוטלנד סקוטלנד
 קבוצות:  10
 תקופת הפעילות:  2013–הווה (כ־11 שנים)
 אלופה נוכחית:  דנפרמלין אתלטיק (2022/23)
 מירב הזכיות:  דנפרמלין אתלטיק (2 זכיות)
 מפעל גבוה:  הצ'מפיונשיפ הסקוטי
 מפעל נמוך:  הליגה הסקוטית השנייה
 http://spfl.co.uk/league-one/
הליגה הסקוטית הראשונה (באנגלית: Scottish League One) היא הליגה השלישית בסקוטלנד. הליגה הוקמה ביולי 2013.
קידום וירידה

הליגה כוללת 10 קבוצות שמשחקות נגד כל קבוצה אחרת 4 פעמים, פעמיים בבית ופעמים בחוץ. הקבוצה שמסיימת במקום הראשון זוכה בקידום אוטומטי לצ'מפיונשיפ הסקוטי, והקבוצה שמסיימת במקום ה-10 נושרת לליגה הסקוטית השנייה (הליגה הרביעית). הקבוצות שסיימו במקומות 2-4 מתמודדות בפלייאוף עם מקום 9 בצ'מפיונשיפ, על הזכות לשחק בצ'מפיונשיפ הסקוטי בעונה הבאה.
הקבוצה שמסיימת במקום התשיעי תתמודד עם הקבוצות שסיימו במקומות 2-4 מהליגה הסקוטית השנייה על הזכות לשחק בעונה הבאה בליגה הסקוטית הראשונה.
מועדונים

(נכון לעונת 2023/2024)
| מועדון | אצטדיון | עיר | תכולה |
| --- | --- | --- | --- |
| אלואה אתלטיק | רקריטיאון פארק | אלואה | 3,100 |
| אנן אתלטיק | אנן | גאלבאנק | 2,504 |
| קוב ריינג'רס | קוב ביי | אצטדיון בלמורל | 3,023 |
| פ.ק. אדינבורו | אדינבורו | אצטדיון מאדובאנק | 1,280 |
| פאלקירק | פאלקירק | אצטדיון פאלקירק | 7,937 |
| המילטון אקדמיקל | המילטון | פארק דאגלס החדש | 6,018 |
| קלטי הארטס | קלטי | אצטדיון סנטרל פארק החדש | 2,181 |
| מונטרוז | מונטרוז | אצטדיון לינסק פארק | 4,936 |
| קווין אוף דה סאות' | דמפריז | פאלמרסטון פארק | 8,690 |
| סטירלינג אלביון | סטירלינג | אצטדיון פורט'בנק | 3,808 |
אלופות לפי שנים

| עונה | אלופה | סגנית |
| --- | --- | --- |
| 2013/2014 | גלאזגו ריינג'רס | דנפרמלין אתלטיק |
| 2014/2015 | גרינוק מורטון | סטראנרייר |
| 2015/2016 | דנפרמלין אתלטיק | אייר יונייטד |
| 2016/2017 | ליבינגסטון | אלואה אתלטיק |
| 2017/2018 | אייר יונייטד | רייט רוברס |
| 2018/2019 | ארברות' | פורפאר אתלטיק |
| 2019/2020 | רייט רוברס | פאלקירק |
| 2020/2021 | פרטיק ת'יסל | איירדריאוניאנס |
| 2021/2022 | קוב ריינג'רס | איירדריאוניאנס |
| 2022/2023 | דנפרמלין | פאלקירק |
הערות שוליים

↑  SPFL: חשף מותגי ליגה סקוטית חדשים, באתר BBC Sport ‏, 24 ביולי 2013
| כדורגל בסקוטלנד סקוטלנד |
| --- | --- | --- |
| ניהול | התאחדות הכדורגל הסקוטית • SPFL • קבוצות • אצטדיונים • תחרויות |  |
| תחרויות ליגה | הפרמיירשיפ הסקוטית • הצ'מפיונשיפ הסקוטי • הליגה הסקוטית הראשונה • הליגה הסקוטית השנייה • מבנה הליגות |  |
| תחרויות גביע | הגביע הסקוטי • גביע הליגה הסקוטית • גביע האתגר הסקוטי |  |
| נבחרות | הנבחרת הלאומית • הנבחרת הצעירה |  |
הליגה הספרדית בכדוריד

| --- | --- |

 שם מלא:  הליגה הספרדית הראשונה בכדוריד
 כינוי:  ליגה אסובל
 תחום:  כדוריד
 ארגון:  איגוד קבוצות הכדוריד
 מדינות:  ספרד
 קבוצות:  16 
 תקופת הפעילות:  1958–הווה (כ־66 שנים)
 שמות קודמים:  ליגת הכבוד
 אלופה נוכחית:  ברצלונה (2023/2024)
 מירב הזכיות:  ברצלונה (31 זכיות)
 מפעל מקביל:  הגביע הספרדי בכדוריד
 מפעל נמוך:  הליגה הספרדית השנייה בכדוריד
 www.asobal.es
 
הליגה הספרדית בכדוריד או ליגת אסובל היא הליגה הספרדית הבכירה בכדוריד. הליגה הוקמה ב-1958 בשם "ליגת הכבוד", ובשנת 1990 שונה שמה לליגה אסובל. בליגה משחקות 16 קבוצות.
היסטוריה

ליגה אסובל בשנת 1958 בשם "ליגת הכבוד" תחת איגוד הכדוריד הספרדי, אך בשנת 1984 עברה הליגה להתנהל תחת ארגון קבוצות הכדוריד, המכונה בשם Asobal. ב-1990, לקחה אסובל את האחריות על הליגה, ושינתה את שם הליגה ל-ליגה אסובל.
שיטת המשחקים

בליגה משחקים 30 מחזורים, כאשר אין משחקי הכרעה בשיטת פלייאוף.
בחודשים ינואר ופברואר, הליגה יוצאת לפגרת החורף, כמו בליגות אחרות באירופה.
קבוצה שמנצחת משחק, זוכה ב־2 נקודות. קבוצה שמסיימת משחק בתוצאת תיקו, מרוויחה נקודה בלבד, וקבוצה שמפסידה לא מקבלת נקודות.
אם 2 קבוצות מסיימות באותו סכום נקודות, הם הולכות למשחק הכרעה בו נקבעת האלופה.
קבוצות

בליגה משחקות כיום 16 קבוצות:
אקדמיקה אוקטביו
אתלטיקו מדריד
אלסר פורטנו סגונטו
אמאיה סן אנטוניו
ברצלונה
קאחה אראגון
סיודד
קוארטו ויאדוליד
גרנולס
אניטאסונה
יוסקה
אנטה קוארה
סיודד לאגורנו
גואדלחרה
טורביז'ה
ריאל אדאמר ליון
קבוצות > טבלת זכיות

| מקום | קבוצה | אליפויות |
| --- | --- | --- |
| 1 | ברצלונה | 28 |
| 2 | גרנולס | 13 |
| 3 | אתלטיקו מדריד | 11 |
| 4 | סיודד ריאל | 5 |
| 5 | אליקנטה | 4 |
| 6 | טקה | 2 |
| 6 | בידוסה | 2 |
| 7 | ריאל מדריד | 1 |
| 7 | אדאמר ליון | 1 |
| 7 | סבאדל | 1 |
היינקן

| --- | --- |


 נתונים כלליים
 בורסה:  בורסת אמסטרדם (HEIA) 
 מייסדים:  ג'רארד אדריאן היינקן 
 תקופת הפעילות:  1864–הווה (כ־160 שנה)
 חברות בנות:  Heineken UK Limited  Central de Cervejas  Brasserie Nationale d'Haiti  Desnoes & Geddes  Caledonian Brewery  Heineken Hungária  MB Brewery  H. P. Bulmer  HEINEKEN Mexico  Brasil Kirin  Athenian Brewery  Surinaamse Brouwerij  Pivovar Krásné Březno  Pivovar Louny  Al Ahram Beverages Company  Karlovačka pivovara  Heineken Česká republika  Bralirwa  Bralima Brewery  Harar Brewery  Brarudi  John Smith's Brewery  Alken-Maes  Nigerian Breweries  Lao Asia Pacific Brewery  Sierra Leone Brewery Limited  Asia Pacific Brewery Lanka  DB Breweries  Asia Pacific Breweries  Heineken España  בפסקה זו רשומה אחת נוספת שטרם תורגמה 
 מיקום המטה:  אמסטרדם 
 משרד ראשי:  אמסטרדם, הולנד
 ענפי תעשייה:  תעשיית המשקאות 
 מוצרים עיקריים:  בירה 
 הכנסות:  21,888 מיליארד אירו (2017)
 רווח תפעולי:  3.352 מיליארד אירו (2017)
 מנכ"ל:  פרדי הייניקן 
 עובדים:  80,425 (2017)
  
 http://www.theheinekencompany.com/
 
בקבוק בירה היינקן
היינקן (בהולנדית: Heineken) היא מבשלת בירה עולמית שמקורה בהולנד. כיום מחזיקה היינקן ביותר מ-130 מבשלות בירה ברחבי העולם, ומשווקת יותר מ-170 מותגים מקומיים ועולמיים של בירה. החברה היא חברת הבירה השנייה בגודלה בעולם.
היא החברה העשירית בגודלה בהולנד.[דרוש מקור] מדורגת במקום ה-352 ברשימת 1,000 החברות הגדולות בעולם[דרוש מקור]. שוויה נאמד בכ-12 מיליארד דולר. בירה היינקן, מסמליה המסורתיים של הולנד, יוצרה כבר לפני 130 שנה באמסטרדם. בהולנד נמכרת הבירה בבקבוקים חומים, מחוץ להולנד - בבקבוקים ירוקים.
נכון ל-2022 החברה מעסיקה למעלה מ-85 אלף עובדים, וייצוג הנשים בהנהלה הבכירה הוא 27%.
היסטוריה

ב-16 בדצמבר 1863 קנה ג'רארד אדריאן היינקן את מבשלת הבירה הגדולה ביותר באמסטרדם, "דה הויברג". הוא החל להפעילה ותוך שנים אחדות הכפיל את המכירות ובנה מבשלה גדולה יותר. עשר שנים לאחר מכן הקים מבשלה נוספת בעיר רוטרדם, וקרא לחברה שלו בשם "HBM". היינקן יצא להשיג חומרי גלם בארצות השכנות, כדי לשפר את הבירה המצליחה שלו. בדרך שכר את וילהלם פלטמן, אמן בירה גרמני, ואת ד"ר אליון, בוגר בית הספר של לואי פסטר. שניהם פיתחו שמרי בירה שהעניקו טעם חדש לבירה של היינקן. במסגרת התערוכה העולמית של פריז (1889) זכתה הבירה במדליית זהב.
במרץ 1893, 30 שנה לאחר שקנה את המבשלה הראשונה, אדריאן היינקן נפטר. בנו, ד"ר פייר הנרי היינקן, ירש את מקומו. בתקופת מלחמת העולם הראשונה צומצמו מחזורי המכירות של הבירה, אך לאחר המלחמה הצליח היינקן הבן לשלש את המכירות. בתקופת המשבר הכלכלי העולמי של 1929 החל לייצא בירה לאנגליה, לבלגיה, למערב אפריקה ולאינדונזיה (שהייתה אז מושבה של הולנד). היינקן הייתה הראשונה לייצא בירה לארצות הברית. ד"ר היינקן עמד בראש החברה עד שנת 1940. בין השנים 1946 ו-1953, עמדה היינקן לפני סגירה, בעקבות קשיים כלכליים. בעקבות אותם קשיים, לחברה היה קושי באחסון חומרי הגלם שלה והיה לה מחסור בבקבוקים ובאריזות.
היסטוריה > המיזוג עם אמסטל

קושי כלכלי פקד גם את חברת אמסטל, מבשלת בירה הולנדית אף היא. אמסטל החזיקה נתח צריכה של 17.5% בקרב הציבור ההולנדי (בעוד 24.7% מההולנדים שתו היינקן). בסוף שנות ה-50, חלה שוב עלייה במכירות של היינקן. כתוצאה מכך, לאחר משא ומתן שנמשך שנים, נרכשה אמסטל על ידי היינקן, באוגוסט 1968.
היסטוריה > כיום

בעקבות מלחמת אוקראינה–רוסיה הודיעה החברה על כוונתה להפסיק את פעילות ברוסיה, וב-2023 יצאה החברה מהמדינה ומכרה את פעילותה לחברת ארנסט תמורת יורו אחד, בעסקה שצפויה לעלות לחברה בהפסד של 300 מיליון יורו.
בישראל

זכיינית היינקן בישראל היא חברת "טמפו משקאות", אשר החלה בייבוא בשנת 1992 ובייצור הבירה ב-2005. החברה בבעלות משותפת של היינקן העולמית וטמפו תעשיות בירה. היינקן מחזיקה למעלה מ-10% מנתח שוק הבירות בישראל, שהיקפו נאמד ב-130 מיליון דולר לשנה.
בקיץ 2019 היינקן השיקה בישראל את "היינקן 0.0": בירה ללא אלכוהול, שעל פי טענת החברה פותחה בתהליך האמור לשמר את טעמי הבירה המקוריים.
מותגים פופולריים

היינקן מייצרת 30 סוגים של בירות, בטעמים שונים ובדרגות ריכוז שונות של אלכוהול, בהן:
היינקן פילסנר - בירת לאגר מסוג פילסנר המבושלת בתסיסה תחתית. הבירה מכילה 5.0% אלכוהול בנפח ובעלת ארומה עשירה. היינקן טוענים שיצור הבירה לא השתנה מאז התחלת יצורה בשנת 1868. הבירה משווקת בהולנד בבקבוקים חומים ובשאר העולם בבקבוקים ירוקים.
היינקן פרמיום לייט - בירת פרמיום מסוג לאגר שמשווקת בארצות הברית. הבירה מופחתת קלוריות ודלת אלכוהול.
אמסטל - מבשלת בירה שנרכשה על ידי הייניקן ב-1968
מרפי'ס - בירות סטאוט בסגנון אירי.
ניוקאסל - בירת אייל חום.
ראו גם

חוויית היינקן
הערות שוליים

1 2  חדשות חוץ, הייניקן יוצאת מרוסיה - זה יעלה לה בהפסד של 300 מיליון יורו, באתר כלכליסט, 25 באוגוסט 2023
↑  Age Gate - THC, The HEINEKEN Company (באנגלית)
↑  Heineken N.V. Annual Report 2022
↑  בירה ללא אלכוהול - למה זה טוב?, באתר ‏מאקו‏, 31 בינואר 2019
| --- | --- |
בקרת זהויות :  ISNI: 0000 0004 0431 7646  MusicBrainz: 7e3198df-f7a6-4e54-9f74-4ba8fb39991d
הוראציו מלייאלה

| --- | --- |

הוראציו מלייאלה ב-2008
 לידה:  31 ביולי 1952 (בן 72) טרגו ז'יו, רומניה 
 מדינה:  רומניה 
 תקופת הפעילות:  מ-1974 
 מקום לימודים:  האוניברסיטה הלאומית לתיאטרון ולקולנוע "יון לוקה קאראג'אלה" 
 פרופיל ב-IMDb
 
הוראציו ולנטין מֶלֶייאֶלֶה (ברומנית: Horațiu Valentin Mălăele, נולד ב-31 ביולי 1952 בטרגו ז'יו) הוא שחקן ובמאי תיאטרון, קולנוע וטלוויזיה רומני, ידוע גם כקריקטוריסט ומחבר.
קורות חיים

הוראציו מלייאלה נולד בטרגו ז'יו, בירת המחוז גורז' בחבל אולטניה. הוא למד בתיכון על שם טודור ולדימירסקו בטרגו ז'יו. בכיתה י"ב הציג תערוכת ציורים ראשונה בבית התרבות של העיר. התכוון ללמוד אמנויות יפות בבוקרשט אך אחרי שראה הצגות בתיאטרון בולנדרה החליט להיות שחקן תיאטרון. סיים בשנת 1975 לימודי משחק במכון לתיאטרון וקולנוע בבוקרשט על שם יון לוקה קאראג'אלה, בכיתה של אוקטביאן קוטסקו.
כשחקן תיאטרון השתתף בהתחלה בהצגות בסטודיו קסנדרה ובתיאטרון הנוער בפיאטרה ניאמץ.
אחרי שעבר לבוקרשט, שיחק בתיאטראות נוטארה, אודיאון, התיאטרון הלאומי, בולנדרה, בתפקידים כמו פדינאר ב"רובע הקש האיטלקי" מאת לאביש, המורה ב"השיעור" מאת אז'ן יונסקו, ואניה ב"הדוד וניה" מאת צ'כוב, טרטאליה ב"מלך צבי" מאת קרלו גוצי 
הופיע בבכורה בשנת 1974 בסרט "Muntele ascuns" ("ההר המוסתר"). מאז שיחק במספר רב של תפקידים בתיאטרון, בקולנוע ובטלוויזיה.
בשנת 1999 ביים שתי אפיזודות בסדרה Ministerul comediei ("משרד הקומדיה"). בשנת 2000 שיחק 
בין השאר, בסרט של קוסטה גברס, "הממלא מקום".
בשנת 2008 ביים את סרטו הראשון לפי תסריט מקורי (נכתב ביחד עם אדריאן לוסטיג)-Nunta mută ("חתונה אילמת").
בנוסף לעיסוקיו תחום אמנויות הבמה, מלייאלה מצייר, בעיקר קריקטורות. הציג מעל 3,000 קריקטורות ב-36 תערוכות לאומיות ובינלאומיות. תערוכה קבועה של ציוריו נמצאת בכניסת המסעדה "נבאב" בבוקרשט. היה לתקופה העורך הראשי של כתב העת "סאטירול". מלייאלה נשוי לבוגרת פקולטה למחשבים ויש לו שני בנים.
פרסים ואותות הוקרה

פרסים על משחקו במחזות "Tinerețe fără bătrânețe" (נעורים ללא זקנה - עיבוד מאת אדוארד קובאלי, לפי אגדה מאת פטרה איספורסקו, "משרתם של שני אדונים" מאת קרלו גולדוני, "ההר" מאת דומיטרו ראדו פופסקו, "טיל אוילנשפיגל"- עיבוד לפי שארל דה קוסטר
בימוי

2008 - Nunta mută (חתונה אילמת- לעזאזל עם סטלין!), סרט קולנוע
2004 Pălăria (המגבעת) - טלוויזיה
1999 הסדרה Ministerul comediei (משרד הקומדיה) 2 פרקים - טלוויזיה
ספרים

Horațiu despre Mălăele
Rătăciri (נדודים), רומן
הליגה הסקוטית השנייה

| --- | --- |

 תחום:  כדורגל
 ארגון:  SPFL
 מדינות:  סקוטלנד סקוטלנד   ויש כמה מועדונים מאנגליה
 קבוצות:  10
 תקופת הפעילות:  1994   2013 במתכונתה הנוכחית – הווה
 שמות קודמים:  ת'ריד דיוויזן (1994–2013)
 אלופה נוכחית:  סטירלינג אלביון (2022/23)
 מירב הזכיות:  פיטרהד (2 זכיות)
 מפעל גבוה:  הליגה הסקוטית הראשונה
 מפעל נמוך:  ליגת הכדורגל היילנד   ליגת הכדורגל שפלה
 http://spfl.co.uk/league-two/
הליגה הסקוטית השנייה (באנגלית: Scottish League Two) היא הליגה הרביעית בסקוטלנד. הליגה הוקמה לראשונה בשנת 1994, הליגה במתכונתה הנוכחית הוקמה ביולי 2013.
קידום וירידה

הליגה כוללת 10 קבוצות שמשחקות נגד כל קבוצה אחרת 4 פעמים, פעמיים בבית ופעמים בחוץ. המועדון שמסיים במקום הראשון זוכה בקידום אוטומטי לליגה הסקוטית הראשונה, והמועדון שמסיים במקום ה-10 ירד לליגת הכדורגל היילנד או לליגת הכדורגל שפלה (שתי הליגות הם הליגה החמישית). המועדונים שסיימו במקומות: 4,3,2 מתמודדים בפלייאוף עם מקום 9 בליגה הסקוטית הראשונה, והמנצח בפלייאוף עולה/נשאר ל/בליגה הסקוטית הראשונה.
מקום 9 בליגה הסקוטית השנייה מתמודד בפלייאוף עם המנצח בפלייאוף בין אלופת ליגת היילנד ואלופת ליגת שפלה.
מועדונים

(נכון לעונת 2023/2024)
| מועדון | עיר | אצטדיון | תכולה |
| --- | --- | --- | --- |
| בוניריג רוז אתלטיק | בוניריג | אצטדיון דנדס פארק החדש | 2,640 |
| קלייד | קומברנאולד | ברודוו'ד | 7,936 |
| דאמברטון | דאמברטון | אצטדיון דאמברטון | 2,020 |
| איסט פייף | מאטהיל | אצטדיון בייוויו | 1,980 |
| אלגין סיטי | אלגין | אצטדיון בורו בריגס | 4,520 |
| פורפר אתלטיק | פורפר | סטישן פארק | 6,777 |
| פיטרהד | פיטרהד | אצטדיון בלמור | 3,150 |
| סטנהאוזמיואיר | סטנהאוזמיואיר | פארק אוצ'ילוויו | 3,746 |
| סטראנראר | סטראנראר | סטאר פארק | 4,178 |
| ספארטנס | אדינבורו | איינסלי פארק | 3,612 |
זכיות לפי שנים

1995 - פורפר אתלטיק
1996 - ליווינגסטון
1997 - אינברנס
1998 - אלואה אתלטיק
1999 - רוס קאונטי
2000 - קווינס פארק
2001 - המילטון אקדמיקל
2002 - ברצ'ין סיטי
2003 - גרינוק מורטון
2004 - סטראנרייר
2005 - גרטנה
2006 - קאודנבית'
2007 - ברוויק ריינג'רס
2008 - איסט פייף
2009 - דאמברטון
2010 - ליווינגסטון
2011 - ארברות'
2012 - אלואה אתלטיק
2013 - גלאזגו ריינג'רס
2014 - פטרהיד
2015 - אלביון רוברס
2016 - איסט פייף
זכיות לפי קבוצות

| מועדון | זכיות | סגנויות |
| --- | --- | --- |
| איסט פייף | 2 | 1 |
| אלואה אתלטיק | 2 | — |
| ליווינגסטון | 2 | — |
| ארברות' | 1 | 2 |
| ברוויק ריינג'רס | 1 | 2 |
| קאודנבית' | 1 | 2 |
| פורפר אתלטיק | 1 | 2 |
| פטרהיד | 1 | 2 |
| קווינס פארק | 1 | 2 |
אלביון רוברס: 1
ברצ'ין סיטי: 1
דאמברטון: 1
סטראנרייר: 1
| גרינוק מורטון | 1 | — |
| גרטנה | 1 | — |
| המילטון אקדמיקל | 1 | — |
| אינברנס | 1 | — |
| גלאזגו ריינג'רס | 1 | — |
| רוס קאונטי | 1 | — |
| אנאן אתלטיק | — | 1 |
| אלגין סיטי | — | 1 |
| מונטרוז | — | 1 |
| סטנהאוזמיואיר | — | 1 |
| סטירלינג אלביון | — | 1 |
הערות שוליים

↑  SPFL: חשף מותגי ליגה סקוטית חדשים, באתר BBC Sport ‏, 24 ביולי 2013
| כדורגל בסקוטלנד סקוטלנד |
| --- | --- | --- |
| ניהול | התאחדות הכדורגל הסקוטית • SPFL • קבוצות • אצטדיונים • תחרויות |  |
| תחרויות ליגה | הפרמיירשיפ הסקוטית • הצ'מפיונשיפ הסקוטי • הליגה הסקוטית הראשונה • הליגה הסקוטית השנייה • מבנה הליגות |  |
| תחרויות גביע | הגביע הסקוטי • גביע הליגה הסקוטית • גביע האתגר הסקוטי |  |
| נבחרות | הנבחרת הלאומית • הנבחרת הצעירה |  |
המפלגה הדרום-אפריקאית (איחוד דרום אפריקה)

| --- | --- |
 מדינה:  דרום אפריקה 
 מנהיגים:  ראשון: לואי בותה  אחרון: ג'יימס ברי הרצוג
 תקופת הפעילות:  1910–1934 (כ־24 שנים)
 אידאולוגיות:  לאומיות לבנה, פרו בריטניה והמלוכה, ליברליזם
 שיא כוחה:  79 מושבים בפרלמנט (1921)
 שפל כוחה:  41 מושבים בפרלמנט (1920)
 נוצרה מתוך:  המפלגה הדרום-אפריקאית, אפריקאנר בונד, מפלגת העם, מפלגת האורנג'
 התמזגה לתוך:  המפלגה המאוחדת
 מטה:  בלומפונטיין 
 מיקום במפה הפוליטית:  ימין
 
לואי בותה, מייסד המפלגה
המפלגה הדרום-אפריקאית (באנגלית: South African Party ובאפריקאנס: Suid-Afrikaanse Party) הייתה מפלגה פוליטית מרכז-ימין אפריקאנרית בדרום אפריקה בין השנים 1910 ו-1934. היא הוקמה כמיזוג של ארבע מפלגות דרום-אפריקאיות ותיקות: המפלגה הדרום-אפריקאית ומפלגת אפריקאנר בונד ממושבת הכף, מפלגת העם ממושבת טרנסוואל, ומפלגת האורנג' ממושבת נהר האורנג'. מפלגות אלו פעלו במושבות הבריטיות השונות בדרום אפריקה החל משלהי המאה ה-19, ואף שלטו בהן לפרקים במהלך העשור הראשון של המאה ה-20.
היסטוריה

מהקמת איחוד דרום אפריקה בשנת 1910 הנהיגה המפלגה הדרום-אפריקאית את המדינה במהלך 14 השנים הראשונות לקיומה. המפלגה הדרום-אפריקאית ייצגה בעיקר את המעמד הבינוני, יוצאי אנגליה.
בשנת 1924 היא הובסה על ידי המפלגה הלאומית ומצאה עצמה בספסלי האופוזיציה. בשנת 1934 היא התמזגה אל תוך המפלגה המאוחדת. לאורך מרבית שנות קיומה ניהלה המפלגה מאבק עם המפלגה הלאומית על בכורת השלטון. למרות שבדומה למפלגה הלאומית זוהתה המפלגה הדרום-אפריקאית עם הציבור האפריקאנרי וכמוה גם היא ראתה את עצמה כמי שתפקידה להגן על מעמדו, היה ביניהם שוני בולט. בעוד המפלגה הלאומית קידמה מצע שמרני לאומני שדגל בהתנתקות מבריטניה ובהקמת רפובליקה, המפלגה הדרום-אפריקאית פנתה אל כלל הציבור הלבן בדרום אפריקה ושאפה לטפח זהות לבנה כלל דרום-אפריקאית. בנוסף, המפלגה הדרום-אפריקאית נחשבה לליברלית יותר, ויחסה לבריטניה ושייכותה של דרום אפריקה למלוכה הבריטית היה חיובי בדרך כלל.
פרק זה לוקה בחסר. אנא תרמו לוויקיפדיה ו.
מנהיגי המפלגה

|  | שם | כהונה |
| --- | --- | --- |
| 1 | לואי בותה | 1910–1919 |
| 2 | יאן סמאטס | 1919–1934 |
הישגי המפלגה

| יו"ר | בחירות | אחוז מהקולות | מושבים | חלק מתוך הפרלמנט | מפלגה שלטת לאחר הבחירות |
| --- | --- | --- | --- | --- | --- |
בותה: דרום אפריקה (1910–1928)  איחוד דרום אפריקה
| בותה | 1910 | 55.37% | 67 / 121 |   | הדרום-אפריקאית |
| בותה | 1915 | 36.67% | 54 / 130 |   | הדרום-אפריקאית |
| סמאטס | 1920 | 32.62% | 41 / 134 |   | הדרום-אפריקאית |
| סמאטס | 1921 | 48.17% | 79 / 134 |   | הדרום-אפריקאית |
| סמאטס | 1924 | 47.04% | 53 / 135 |   | הלאומית-הלייבור |
| סמאטס | 1929 | 46.51% | 61 / 148 |   | הלאומית-הלייבור |
| סמאטס | 1933 | 22.34% | 61 / 150 |   | הלאומית |
ראו גם

המפלגה הדרום-אפריקאית (מושבת הכף)
אפריקאנר בונד
מפלגת העם
המפלגה היוניוניסטית
לואי בותה
הערות שוליים

↑  על מה נסגרו שערי אפריקה הדרומית, דבר, 27 במרץ 1930
| מפלגות בדרום אפריקה |
| --- | --- | --- |
| מושבות הכף, טרנסוואל ואורנג' (עד 1910) | המפלגה הפרוגרסיבית • המפלגה הדרום-אפריקאית • מפלגת העם • אפריקאנר בונד |  |
| דרום אפריקה (1910–1928) איחוד דרום אפריקה (1910–1961) | המפלגה היוניוניסטית • המפלגה הדרום-אפריקאית • המפלגה הלאומית • המפלגה המאוחדת • מפלגת הלייבור • מפלגת הדומיניון • המפלגה האפריקאנרית • הקונגרס הלאומי האפריקני • הקונגרס הפאן אפריקני • מפלגת העם • המפלגה הלאומית המאוחדת • המפלגה הלאומית המטוהרת • המפלגה הליברלית • המפלגה השמרנית הלאומית • המפלגה הפרוגרסיבית • המפלגה הקומוניסטית • הליגה הסוציאליסטית הבינלאומית |  |
| דרום אפריקה (1928–1994) רפובליקת דרום אפריקה (1961–1994) | המפלגה הלאומית • המפלגה המאוחדת • המפלגה הפרוגרסיבית • המפלגה הליברלית • מפלגת הלייבור • הקונגרס הלאומי האפריקני • הקונגרס הפאן אפריקני • המפלגה הפרוגרסיבית הפדרלית • מפלגת הרפובליקה החדשה • המפלגה השמרנית • מפלגת החופש של אינקטה • המפלגה הקומוניסטית |  |
| דרום אפריקה רפובליקת דרום אפריקה (החל מ-1994) | הקונגרס הפאן אפריקני • הברית הדמוקרטית • המפלגה הלאומית • לוחמי החופש הכלכלי • המפלגה הדמוקרטית • המפלגה הלאומית החדשה • מפלגת החופש של אינקטה • המפלגה הקומוניסטית • הקונגרס הלאומי האפריקני • המפלגה השמרנית • חזית החירות פלוס • הדמוקרטים העצמאיים |  |
ראו גם: התפתחות המערכת המפלגתית בדרום אפריקה בעידן המודרני
| --- | --- |
בקרת זהויות :  LCCN: n84090143  VIAF: 132572891   WorldCat (עם VIAF): 132572891
החוטפים המובילים בתולדות ה-NBA

ג'ון סטוקטון, החוטף המוביל בתולדות ה-NBA
רשימה זו מציגה את 30 שחקני ליגת ה-NBA אשר ביצעו את מספר החטיפות הרב ביותר בליגה, מאז החלה לעקוב אחר חטיפות כנתון סטטיסטי בעונת 1973/1974. הנתונים מתייחסים לעונה הסדירה בלבד, כמקובל בליגת ה-NBA אשר מפרידה בין נתונים סטטיסטיים של העונה הסדירה לבין אלו של פלייאוף ה-NBA.
החוטף המוביל בתולדות ה-NBA הוא ג'ון סטוקטון, אשר לאורך 19 עונותיו בליגה חטף 3,265 פעמים בסך הכול. מאז תחילת רישום החטיפות ב-NBA, החזיקו בתואר "החוטף המוביל" שבעה שחקנים שונים: לארי סטיל (1973–1975), ריק בארי (1975–1976 ו-1977–1979), סליק ווטס (1976–1977), רנדי סמית' (1979–1984), גאס ויליאמס (1984–1986), מוריס צ'יקס (1986–1995) וסטוקטון (מאז שנת 1995).
הנרי ואקה

הנרי ואקה אורקיסה (בספרדית: Henry Vaca Urquiza; נולד ב-27 בינואר 1998 בסנטה קרוס דה לה סיירה שבבוליביה) הוא כדורגלן בוליביאני המשחק בעמדת הקשר בקלוב בוליבר ובנבחרת בוליביה.